Torsdag aften havde vi besøg af kokkeeleverne Daniel Robert Jensen og Jonas Kristiansen fra Food College Aalborg. De gav et bud på en opskrift med grønkål. Herunder kan du læse, hvordan man laver ravioli med braiseret svin og syltede og dehydrerede løg med bacon skum og grønkålssuppe. Ingredienser: Svinekød (skank, nakke, bov) Bacon Andefedt Braiserurter Grønkål Persille Citron Rødløg Zittauerløg Brøndkarse Sødmælk Smør Æg Brun kalvesky Lys hønsebouillion Durumhvedemel Sukker Eddike Salt Peber Instruktion: Svinekød og urter brunes i en gryde. Herefter tilsættes brun kalvesky og kødet braiseres til det er mørt. Når kødet er mørt, trævles det og smages til med salt, peber, grov sennep, cognac og andefedt. Pastadejen røres sammen, rulles tyndt ud og udstikkes i cirkler. Pladser lidt kødfyld i midten af cirklen og fold den sammen til en halvmåne. Luk raviolierne med en gaffel langs kanten. Grønkålsbladene fjernes fra stilken og koges møre i en blanding af lys hønsebouillon, sødmælk og smør. Tilsæt lidt bagepulver/natron til flødebouillonen for at holde på grønkålens farve. Herefter sigtes grønkålen og blendes sammen med noget af væsken. Tilsæt eventuelt lidt frisk persille for at give suppen en pænere farve. Zittauerløgene skrælles og skæres tyndt på et mandolinjern. De tynde løgskiver tørres ved ca. 65 grader til de er sprøde. Rødløgene skrælles og skæres i tynde både. Lige dele sukker og eddike koges op og hældes over rødløgsbådene. Løg og bacon svitses let i en gryde. Sødmælk tilsættes og varmes op til omkring 95 grader. Mælken skal trække til den smager godt af løg og bacon. Til sidst sigtes mælken og smages til med salt og peber.

Opsummering:
Her finder du opskriften fra torsdagens Nordjylland LIVE-udsendelse.